Lektionsplan: Danmark – en del af EU

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (1 lektion) | Forforståelse - Maastricht | Eleven kan bruge kanonpunkter til at skabe historisk overblik og sammenhængsforståelse | Eleven kan   * Redegøre for kanonpunktet ”Maastricht 1992” | * Eleverne ser fælles kanonfilmen ”Maastrich 1992” på historiekanon.com * Eleverne præsenteres for forløbets problemstilling og læringsmål. * Eleverne læser individuelt eller i små grupper baggrundsartiklen ”Maastricht 1992” på historiekanon.com. * Eleverne skriver individuelt en kort tekst, hvor de opsummerer, hvad de ved om kanonpunktet ”Maastricht 1992” |  |
| 2  (1 lektion) | Magten i og uden for Danmark | Eleven kan redegøre for politiske beslutningsprocesser i Danmark og forholdet mellem stat, region og kommune | Eleven kan   * Redegøre for hvordan magten er fordelt mellem kommune, regioner, folketinget og EU * Angive fordele og ulemper ved EU | * Eleverne skal individuelt eller i mindre grupper se videoen ”Hvem bestemmer hvad” og skal undervejs i filmen notere de fordele og ulemper, der er ved EU, og de skal notere, hvem der bestemmer hvad. De skal bruge bilag 1 (i elektronisk form). De kan som støtte for deres arbejde læse den tekst, der er under videoen. |  |
| 3  (2 lektioner) | EUs opbygning og funktion | Eleven kan redegøre for samspil mellem beslutningsprocesser i EU og i Danmark | Eleven kan   * Redegøre for EU's opbygning * Tage stilling til en række udsagn om beslutningsprocesser i EU og i Danmark | * Eleverne ser individuelt eller i mindre grupper videoen ”Hvad laver EU” og arbejder videre i bilag 1 med at beskrive fordele og ulemper. Derudover løser de opgaverne i bilag 2. Det er vigtigt, at de besvarer på baggrund af deres tilegnede viden, deres indbyrdes drøftelser og diskussioner og ikke begynder at google svarene. * Eleverne ser videoen ”EU's institutioner” og arbejder i grupper med bilag 3. * Spil sandt eller falsk (bilag 4a+4b). Regler for spillet er uddybet i "øvrige gode råd og kommentarer) |  |
| 4  (2 lektioner) | Diskussion | Eleven kan diskutere aktuelle europæiske politiske problemstillinger i forhold til EU | Eleven kan   * Redegøre for fordele og ulemper ved EU * Diskutere fordele og ulemper ved EU i et læserbrev * Tage stilling til, hvor vidt Danmark bør eller ikke bør være medlem af EU | * Eleverne arbejder med bilag 5, der består af 2 opgaver: - fordele og ulemper ved EU - herunder begrundelsen for opdelingen - skriv læserbrev hvor eleven diskuterer EUs fordele og ulemper og tager stilling til Danmarks medlemsskab af EU * Eleverne bruger deres arbejde i bilag 1 og bilag 2 som udgangspunkt for deres besvarelse. * Eleverne læser deres læserbrev op for en klassekammerat og diskuterer indholdet. Bagefter bytter de, og den anden læser sit læserbrev op, som så efterfølgende diskuteres. |  |

NB! 1 lektion = 45 min.

# Forslag til:

## Undervisningsdifferentiering

xx.

## Evalueringsformer

xx

## Bevægelse

xx

## Nærområdet som læringsrum

xx

# Øvrige gode råd og kommentarer

Såfremt eleverne i forbindelse med et af de andre forløb, der bygger på filmen "Maastricht 1992", allerede har arbejdet med modul 1, undlades det naturligvis i dette forløb.

Spillet ”sandt eller falsk” fungerer som midtvejsevaluering på den viden, som eleverne indtil da har arbejdet med. Det giver læreren såvel som eleverne en indikator på ”tegn på læring”. Du kan som lærer forud for spillet opstille egne forventninger til elevernes formåen, ved f.eks. at opdele tegn på læring baseret på hvor mange af udsagnene eleverne kan svare rigtigt på.

Bilag 1 kan med fordel deles elektronisk med eleverne, så de har mulighed for at redigere i det løbende, efterhånden som de bliver i stand til at vurdere fordele og ulemper ved EU. Udfordringsopgaven i bilag 1 er tiltænkt de dygtigste elever eller elever i 10. klasse.

I aktiviteten ”sandt eller falsk” skal eleverne hver have et grønt ”sandt” og et rødt ”falsk” kort. Disse er lavet og findes i bilag 1b. Som lærer kopierer du blot det antal, du skal bruge.

Læreren læser nu ét udsagn op ad gangen, og eleverne skal hurtigt blive enige om et svar. Hvis de mener, at udsagnet er sandt, løfter de det grønne kort op. Mener de, at udsagnet er falsk, viser de det røde kort. Læreren giver herefter det korrekte svar, og eleverne tager deres kort ned. Som en ekstra twist kan man lade eleverne notere, hvor mange rigtige de fik og så bagefter se på, hvem der klarede sig bedst.

Bilag 1 Hvem bestemmer hvad?

**Besvar nedenstående 4 spørgsmål**

1) Hvad bestemmer kommunerne?

2) Hvad bestemmer regionerne?

3) Hvad bestemmer folketinget?

4) Hvad bestemmer EU?

**Udfyld dette skema i stikordform**

|  |  |
| --- | --- |
| Fordele ved EU | Ulemper ved EU |
|  |  |

**Undersøg dette på nettet og skriv svaret:**

Hvor mange kommuner er der i Danmark?

Hvor mange regioner er der i Danmark?

Hvor mange medlemmer er der i folketinget?

Hvor mange lande er medlem af EU?

**Udfordringsopgave**

Lav en illustration der viser, hvem der bestemmer hvad i kommunerne, regionerne, folketinget og EU.

Bilag 2 Hvad laver EU?

**Besvar nedenstående ud fra din egen viden og forståelse**

1) Hvilke fordele er der ved, at man har fælles standard for forskellige produkter?

2) Hvordan vil man sikre sig, at alle kan konkurrere på lige fod?

3) Tag stilling til, om det er vigtigt at alle europæiske lande kan konkurrere på lige fod?

4) Hvorfor er miljø et af de helt store spørgsmål inden for EU? Er det vigtigt?

5) Hvilke fordele og ulemper er der med at have åbne grænser?

6) Hvad er den største udgift i EU's budget og hvorfor? Hvad synes du om det?

7) Hvad bruger EU ellers penge på?

8) Hvordan kan EU's krav til produkter få betydning for standarderne over hele verden?

Bilag 3 EUs institutioner

**Redegør for EUs institutioner:**

1) Det europæiske råd

- hvem er medlemmer af Det Europæiske Råd?

- hvor ofte mødes Det Europæiske Råd?

- hvad laver Det Europæiske Råd?

2 ) Kommissionen

- hvad er kommissionen?

- hvad laver kommissionen?

- hvordan findes landenes kommissærer?

- hvor lang tid er man kommissær?

- hvor ofte mødes kommissærerne?

- hvad har kommissionen magt til og hvad har kommissionen ikke magt til?

- hvilke to vigtige opgaver har kommissionen?

3) Ministerrådet:

- hvilke ministre er med i ministerrådet?

- hvem skal også stemme for, for at ministerrådet kan vedtage en lov?

4) Europaparlamentet

- hvordan er medlemmer af Europaparlamentet valgt?

- hvor ofte er der valg til Europaparlamentet?

- hvad er deres opgaver?

5) EU's domstol:

- hvem kan lægge sag an imod et medlemsland?

- hvordan finder man de dommere, der sidder i EUs domstol

- hvad er domstolens opgave?

- skal medlemslandene rette sig efter afgørelser truffet af EUs domstol?

**Undersøg og sammenlign.**

\* I Danmark er magten delt i 3. Vi kalder det "Magtens tredeling". Undersøg hvordan magten er delt, og hvad vi kalder de 3 magter.

\* Sammenlign magten i Danmark med magten i EU. Er der nogle af institutionerne i EU, der har de samme opgaver eller samme funktion, som institutionerne i den danske stat?

Bilag 4a Sandt eller falsk

1) Ministerrådet kan selv vedtage love (falsk)

2) Danmark kan være med til at bestemme lovene i andre lande (sandt)

3) Europaudvalget består af medlemmer af folketinget og giver grønt lys til den minister, der skal stemme i ministerrådet? (sandt)

4) Kommunerne tager sig af hospitaler (falsk)

5) Regionerne tager sig af sundhed (sandt)

6) Kommunerne bestemmer selv, hvor meget borgerne i deres kommune skal have i fx kontanthjælp og folkepension (falsk)

7) Ens standarder er en fordel for virksomhederne (sandt)

8) Alle borgere i EU skal behandles ens - de skal have lige muligheder (sandt)

9) Vi behøver ikke have pas med, når vi rejser til et andet EU-land (falsk)

10) EUs årsbudget svarer til ca. 700 kr. per borger pr. år (falsk)

11) EUs medlemslande har stor succes med at skabe en fælles udenrigspolitik (falsk)

12) Bruxelles er EUs hovedstad (sandt)

13) Det øverste organ er "Det Europæiske Råd" (sandt)

14) Europaparlamentet forbereder de konkrete forslag til ny lovgivning (falsk)

15) Kommissærerne vedtager sammen med ministerrådet lovene og reglerne (falsk)

16) Kommissionen holder øje med, om medlemslandene indfører de vedtagne love (sandt)

17) Et medlemsland kan vælge ikke at følge de afgørelser, som falder i EUs domstol (falsk)

Bilag 4b ”Kort til sandt eller falsk”

|  |  |
| --- | --- |
| Sandt | Falsk |

|  |  |
| --- | --- |
| Sandt | Falsk |

|  |  |
| --- | --- |
| Sandt | Falsk |

Bilag 5 Hvad skal vi med EU?

**Redegøre for fordele og ulemper ved EU (brug bilag 1+2 som hjælp). Brug skemaet herunder.**

|  |  |  |
| --- | --- | --- |
|  | **Beskriv kort fordelene eller ulemperne** | **Forklar, hvorfor det er en fordel eller en ulempe** |
| **Fordele** |  |  |
| **Ulemper** |  |  |

**Diskuter fordele og ulemper ved EU i et læserbrev. Med ordet "diskussion" menes der, at du, ud over at give dine holdninger til kende, også skal argumentere for dine holdninger. Til sidst i læserbrevet skal du tage stilling til, hvor vidt Danmark bør eller ikke bør være medlem af EU.**